stanford-oval/wikipedia huggingface dataset:
เจนต์
ลักษณะเฉพาะ

ลักษณะเฉพาะของเจนต์คือ มีลูกเล่นกีตาร์ที่เร็วและเปี่ยมด้วยพลัง โดยลักษณะของการตั้งสายกีตาร์ที่ต่ำกว่า Bb เป็นต้นไป ซึ่งจะเห็นได้ว่างานดนตรีของวงต่างประเทศหลาย ๆ วงมักจะนิยมใช้กีตาร์ 7-8 สายเป็นต้นไปเพื่อให้ได้เสียงที่ต่ำมาก ๆ ซึ่งในทางเทคนิคแล้วมีความสำคัญมากในการดีดให้เกิดเสียงแบบนี้ เนื่องจากมือขวาต้องอุดสายให้พอดี ไม่มากเกินไปจนความยาวต่อเนื่องของเสียงหายไป และไม่น้อยเกินไปจนเสียงขาดความกระชับ และที่สำคัญคือต้องดีดแรง เนื่องจากการเล่นกีตาร์ที่เสียงต่ำ ๆ หรือพวกแบริโทนกีตาร์ผ่านเสียงแตกที่มากเกินไปจะทำให้เสียงฟังไม่ชัดเจน ดังนั้นนักดนตรีแนวนี้จึงใช้เสียงแตกไม่มาก แต่จะใช้น้ำหนักการดีดเป็นอาวุธสำคัญที่จะทำให้การเล่นริฟฟ์หนัก ๆ มีความคมชัด หนักแน่น และกระชับ ปัจจุบันได้มีการถกเถียงว่า"เจนต์"เป็นเพียงแค่วิธีการเล่นดนตรีอย่างหนึ่งไม่ใช่แนวดนตรีอย่างที่เข้าใจกันมาตั้งแต่แรก ซึ่งสังเกตได้จากการเล่นดนตรีในปัจจุบันของเพลงแนวอื่นๆที่ไม่ใช่แค่เมทัล ทำให้สามารถปรับเปลี่ยนนำไปใช้ได้อย่างน่าสนใจและเป็นที่แพร่หลายอย่างมาก
ค่ายตากสิน

ระวังสับสนกับ ค่ายตากสิน กองพันสัตว์ต่าง กรมการสัตว์ทหารบก
| ค่ายตากสิน  |
| --- | --- |
ส่วนหนึ่งของกองทัพเรือไทย
เมืองจันทบุรี จันทบุรี 
ศาลพระเจ้าตากสินมหาราช ตั้งอยู่บริเวณทางเข้าค่ายตากสิน


พิกัด: 12°37′02″N 102°06′37″E﻿ / ﻿12.617351°N 102.110287°E﻿ / 12.617351; 102.110287
ประเภท: ค่ายทหาร
ข้อมูล
เจ้าของ:  ฝรั่งเศส  (พ.ศ. 2436–2447) สยาม  (พ.ศ. 2447–2482)  ไทย  (พ.ศ. 2482–ปัจจุบัน)
ผู้ดำเนินการ:  กองทัพเรือไทย
ควบคุมโดย:  หน่วยบัญชาการนาวิกโยธิน
ประวัติศาสตร์
สร้าง: พ.ศ. 2436  (กองทหารฝรั่งเศส)
สร้างโดย:  กองทหารฝรั่งเศส
การใช้งาน: พ.ศ. 2447  (รัฐบาลสยามและไทย) พ.ศ. 2507; 60 ปีที่แล้ว (2507)  (พระราชทานนาม)
ค่ายตากสิน (อังกฤษ: Taksin Camp)  เป็นค่ายทหารที่ตั้งของหน่วยนาวิกโยธิน กองทัพเรือไทย ตั้งอยู่ในตำบลวัดใหม่ อำเภอเมืองจันทบุรี จังหวัดจันทบุรี
หน่วยภายใน

ค่ายตากสิน ประกอบด้วยที่ตั้งทางทหารของกองทัพเรือ ได้แก่
กองพันทหารราบที่ 2 กรมทหารราบที่ 1 กองพลนาวิกโยธิน
กองบัญชาการป้องกันชายแดนจันทบุรีและตราด
หมวดบิน 41 ฝูงบินทหารเรือ 3141
สิ่งอำนวยความสะดวก

ค่ายตากสิน มีสิ่งอำนวยความสะดวกพื้นฐานตามรูปแบบของค่ายนาวิกโยธิน เช่น
กองร้อยพยาบาล – สังกัดกองสนับสนุนการช่วยรบ กองบัญชาการป้องกันชายแดนจันทบุรีและตราด
สนามยิงปืนค่ายตากสิน – สังกัดกองพันทหารราบที่ 2 กรมทหารราบที่ 1 กองพลนาวิกโยธิน
ลานจอดอากาศยาน – สังกัดหมวดบิน 41 ฝูงบินทหารเรือ 3141 กองบัญชาการป้องกันชายแดนจันทบุรีและตราด
สระว่ายน้ำลูกตากสิน ค่ายตากสิน – สังกัดกองบัญชาการป้องกันชายแดนจันทบุรีและตราด
สถานที่สำคัญ > โบราณสถานค่ายทหารฝรั่งเศส

โบราณสถานค่ายทหารฝรั่งเศส สืบเนื่องจากวิกฤตการณ์ ร.ศ. 112 (พ.ศ. 2436) เป็นกลุ่มโบราณสถานที่ถูกบูรณะฟื้นฟูโดยมูลนิธิอนุรักษ์โบราณสถานในพระราชวังเดิมร่วมกับกรมศิลปากร ได้ดำเนินสำรวจและศึกษาตั้งแต่ปี พ.ศ. 2545 เป็นต้นมา ซึ่งก่อนหน้านี้ประสบปัญหาตัวอาคารทีทรุดโทรมไปตามกาลเวลาทั้งปัญหาความชื้นและโครงสร้างทรุดตัว และเริ่มการบูรณะในปี พ.ศ. 2551 และทำพิธีเปิดอาคารโบราณสถานหลังการบูรณะโดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานเปิด ใช้วงเงินทั้งสิ้น 45 ล้านบาทในการดำเนินการฟื้นฟูบูรณะ ซึ่งได้มาจากเงินบริจาค การขายของที่ระลึก และการสนับสนุนจากเอกอัคราชทูตฝรั่งเศสประจำประเทศไทยที่ประสานงานกับสมาคมชาวฝรั่งเศส-ไทยเพื่อสาธารณประโยชน์ และภาคเอกชนฝรั่งเศสในประเทศไทย
โบราณสถานประกอบด้วยอาคารจำนวน 7 หลังที่ถูกสร้างและใช้งานโดยกองทัพฝรั่งเศสที่ใช้เป็นกองบัญชาการของทหารฝรั่งเศส โดยปรับเป็นแหล่งเรียนรู้ ดังนี้
อาคารกองรักษาการณ์ทหารฝรั่งเศส ปรับเป็นส่วนจัดแสดงพระราชประวัติและพระราชกรณียกิจของพระบาทสมเด็จพระจุลจอมเกล้าเจ้าอยู่หัว
อาคารที่พักทหารฝรั่งเศส ปรับเป็นห้องสมุดสำหรับสืบค้นข้อมูล
อาคารคลังพัสดุ ปรับเป็นส่วนจัดแสดงประวัติเมืองจันทบุรีและกระบวนงานการบูรณะโบราณสถานในค่ายตากสิน
อาคารกองบัญชาการทหารฝรั่งเศส ปรับเป็นส่วนนำเสนอความสัมพันธ์ระหว่างประเทศไทยและฝรั่งเศส ตั้งแต่สมัยกรุงศรีอยุธยาถึงสมัยรัชกาลที่ 8
อาคารที่คุมขังทหาร ปรับเป็นส่วนจัดแสดงขั้นตอนในการอนุรักษ์โบราณสถาน
อาคารคลังกระสุนดินดำ (คส.5) ปรับเป็นส่วนนำเสนอเรื่องการรบที่เกาะช้าง
อาคารคลังกระสุนดินดำ (คส.6) ปรับเป็นส่วนจัดแสดงนิทรรศการความสัมพันธ์ระหว่างประเทศไทยกับฝรั่งเศสในปัจจุบัน
โบราณสถานค่ายทหารฝรั่งเศส สามารถเข้าชมได้ทุกวันไม่เว้นวันหยุดราชการโดยไม่มีค่าใช้จ่ายระหว่างเวลา 08.30-16.30 น.
ดูเพิ่ม

หมวดเรือลาดตระเวนชายแดน
ค่ายเทวาพิทักษ์
นาวิกโยธินจาก พัน.ร.2 กรม ร.1 ค่ายตากสิน ระหว่างการฝึกคอบร้าโกลด์ 2012
นาวิกโยธินจาก พัน.ร.2 กรม ร.1 ค่ายตากสิน ระหว่างการฝึกคอบร้าโกลด์ 2024
ฐานบินตาคลี

ฐานบินตาคลี (อังกฤษ: Takhli Royal Thai Air Force Base) หรือ ท่าอากาศยานตาคลี หรือ ท่าอากาศยานทหารกองบิน 4 ตั้งอยู่ที่ อำเภอตาคลี จังหวัดนครสวรรค์ อยู่ห่างจากอำเภอเมืองนครสวรรค์ 70 กิโลเมตร และอยู่ห่างจากกรุงเทพมหานครตามถนนพหลโยธิน 180 กิโลเมตร เป็นฐานที่ตั้งของกองบิน 4 กองทัพอากาศไทย
สนามบินแห่งนี้สร้างขึ้นในช่วงสงครามโลกครั้งที่ 2 ในปี พ.ศ. 2486 โดยกองทัพญี่ปุ่น และอยู่ในความดูแลของกองทัพอากาศไทยตั้งแต่หลังสงคราม ได้ย้ายกองบินน้อยที่ 4 จากจังหวัดลพบุรีมาอยู่ที่นี่ และเปลี่ยนชื่อเป็น กองบินที่ 4
ในช่วงสงครามเวียดนาม กองทัพอากาศสหรัฐอเมริกา ได้ใช้สนามบินแห่งนี้เป็นฐานบินร่วมกับสนามบินอื่นๆ เช่นที่ สนามบินอุดรธานี, สนามบินอุบลราชธานี, สนามบินนครราชสีมา, สนามบินอู่ตะเภา
ประวัติ

เมื่อ พ.ศ. 2484 ทหารญี่ปุ่นได้มาตั้งฐานทัพอยู่บริเวณใกล้หมู่บ้านหนองสีนวล ตำบลตาคลี อำเภอตาคลี จังหวัดนครสวรรค์ และขอให้พื้นที่สนามบินของไทย ซึ่งกองทัพอากาศไทยได้เลือกสนามบินตาคลีเป็นฐานให้ญี่ปุ่นตั้งกองบิน โดยเมื่อวันที่ 12 พฤศจิกายน พ.ศ. 2486 ได้เริ่มลงมือสร้างสนามบินตาคลีในพื้นที่ด้านทิศตะวันตกของเขาตาคลี บริเวณหมู่บ้านดงพลับ ซึ่งทหารญี่ปุ่นเป็นผู้ออกแบบ โดยไทยได้ทำข้อตกลงเรื่องการใช้สนามบินกับกองทัพญี่ปุ่นและจ้างแรงงานไทยลงมือตัดต้นไม้ใหญ่จำนวนมาก พร้อมทั้งได้ดำเนินการปรับพื้นที่เพื่อสร้างสนามบิน 2 เส้นทางวิ่งขึ้น-ลง หอบังคับการบิน ลานจอด เส้นทางขับเคลื่อน TAXI โรงเก็บซ่อมเครื่องบิน คลังอาวุธ คลังน้ำมัน และคลังเก็บอุปกรณ์เครื่องมือเครื่องใช้อื่น ๆ และสร้างเสร็จในปี 2487
ในปี 2488 สงครามโลกครั้งที่สอง สิ้นสุดลง สนามบินตาคลีจึงอยู่ในความครอบครองของกองทัพอากาศไทย จนในปี 2496 กองทัพอากาศได้ย้ายกองบิน 4 มาตั้งที่สนามบินตาคลีแห่งนี้
ดูเพิ่ม

กองทัพอากาศสหรัฐในประเทศไทย
ท่าอากาศยานนานาชาติอังโตนีอู การ์ลูช โชบิง

ท่าอากาศยานนานาชาติอังโตนีอู การ์ลูช โชบิง (โปรตุเกส: Aeroporto Internacional do Rio de Janeiro/Galeão–Antonio Carlos Jobim), (IATA: GIG, ICAO: SBGL) หรือชื่อเก่าที่นิยมเรียกกันคือ ท่าอากาศยานนานาชาติกาเลเอา เป็นท่าอากาศยานที่ใหญ่ที่สุดของประเทศบราซิล และเป็นหนึ่งในสองท่าอากาศยานของนครรีโอเดจาเนโร อย่างไรก็ตาม แม้ว่าสนามบินแห่งนี้จะใหญ่ที่สุดในบราซิลในแง่พื้นที่ แต่ก็มีปริมาณผู้โดยสารมากอยู่ในอันดับ 4 ของประเทศ ซึ่งท่าอากาศยานในบราซิลที่มีผู้โดยสารมากที่สุดคือท่าอากาศยานนานาชาติกวารุลยุสในเซาเปาโล
สนามบินแห่งนี้เดิมมีชื่อว่า กาเลเอา (Galeão) ซึ่งเป็นชื่อของชายหาดที่อยู่หน้าอาคารผู้โดยสารหลังเก่า ก่อนที่ต่อมาในปี พ.ศ. 2542 จะเปลี่ยนไปตั้งชื่อตาม อังโตนีอู การ์ลูช โชบิง นักร้องผู้บุกเบิกเพลงแนวบอสซาโนวา
ภาพภายในโถงอาคารผู้โดยสาร
จุดหมายจากท่าอากาศยานนานาชาติกาเลเอา
แหล่งข้อมูลอื่น

Airport information for SBGL at World Aero Data. Data current as of October 2006.. Source: DAFIF.
Airport information for SBGL at Great Circle Mapper. Source: DAFIF (effective Oct. 2006).
Current weather for SBGL at NOAA/NWS
Accident history for GIG at Aviation Safety Network
จำนวนจริง

สัญลักษณ์สำหรับแสดงเซตของจำนวนจริง
การแสดงจำนวนจริงบนเส้นจำนวน
ในทางคณิตศาสตร์ จำนวนจริง คือจำนวนที่มีลักษณะเป็นปริมาณที่สามารถแสดงให้เห็นภาพด้วยจุดบนเส้นตรงที่มีความยาวไม่สิ้นสุด (เส้นจำนวน) ได้ จำนวนจริงทั้งหมดประกอบด้วยจำนวนตรรกยะ (จำนวนเต็ม เช่น  4,0,-2048 และเศษส่วน เช่น 





3
4




{\textstyle {\frac {3}{4}}}

) และจำนวนอตรรกยะ (เช่น  {\sqrt {2}} หรือ  \pi ) คำว่าจำนวนจริงนั้นบัญญัติขึ้นเพื่อแยกความแตกต่างจากจำนวนจินตภาพ จำนวนจริงสามารถเขียนออกมาได้ในรูปของทศนิยมที่อาจไม่รู้จบ
เซตของจำนวนจริงมีสัญลักษณ์ที่นิยมใช้แทนคือ R หรือ ℝ ซึ่งเซตของจำนวนจริงนี้มีลักษณะเป็นเซตอนันต์ที่นับไม่ได้ จำนวนจริงเป็นศูนย์กลางการศึกษาในสาขาการวิเคราะห์เชิงจริง (real analysis)
คุณสมบัติและการนำไปใช้

มีหลักเกณฑ์ในการแบ่งจำนวนจริงอยู่หลายเกณฑ์ เช่น จำนวนตรรกยะ หรือ จำนวนอตรรกยะ; จำนวนพีชคณิต (algebraic number) หรือ จำนวนอดิศัย; และ จำนวนบวก จำนวนลบ หรือ ศูนย์
จำนวนจริงแทนปริมาณที่ต่อเนื่องกัน โดยทฤษฎีอาจแทนได้ด้วยทศนิยมไม่รู้จบ และมักจะเขียนในรูปเช่น  324.823211247\ldots  ซึ่ง จุดสามจุด แทนความหมายว่ายังมีหลักต่อ ๆ ไปอีก ไม่ว่าจะยาวเพียงใดก็ตาม
การวัดในวิทยาศาสตร์กายภาพเกือบทั้งหมดจะเป็นการประมาณค่าสู่จำนวนจริง การเขียนในรูปทศนิยม (ซึ่งเป็นจำนวนตรรกยะที่สามารถเขียนเป็นอัตราส่วนที่มีตัวส่วนชัดเจน) ไม่เพียงแต่ทำให้กระชับ แต่ยังทำให้สามารถเข้าใจถึงจำนวนจริงที่แทนได้ในระดับหนึ่งอีกด้วย
จำนวนจริงจำนวนหนึ่งจะกล่าวได้ว่าเป็นจำนวนที่คำนวณได้ (computable) ถ้ามีขั้นตอนวิธีที่สามารถให้ได้ตัวเลขแทนออกมา เนื่องจากมีจำนวนขั้นตอนวิธีนับได้ (countably infinite) แต่มีจำนวนของจำนวนจริงนับไม่ได้ จำนวนจริงส่วนมากจึงไม่เป็นจำนวนที่คำนวณได้ กลุ่มลัทธิเค้าโครง (constructivists) ยอมรับการมีตัวตนของจำนวนที่คำนวณได้เท่านั้น เซตของจำนวนที่ให้นิยามได้นั้นใหญ่กว่า แต่ก็ยังนับได้
ส่วนมากคอมพิวเตอร์เพียงประมาณค่าของจำนวนจริงเท่านั้น โดยทั่วไปแล้ว คอมพิวเตอร์สามารถแทนค่าจำนวนตรรกยะเพียงกลุ่มหนึ่งได้อย่างแม่นยำโดยใช้ตัวเลขจุดลอยตัวหรือตัวเลขจุดตรึง จำนวนตรรกยะเหล่านี้ใช้เป็นค่าประมาณของจำนวนจริงข้างเคียงอื่น ๆ เลขคณิตกำหนดความเที่ยงได้ (arbitrary-precision arithmetic) เป็นขั้นตอนในการแทนจำนวนตรรกยะโดยจำกัดเพียงหน่วยความจำที่มี แต่โดยทั่วไปจะใช้จำนวนของบิตความละเอียดคงที่กำหนดโดยขนาดของรีจิสเตอร์หน่วยประมวลผล (processor register) นอกเหนือจากจำนวนตรรกยะเหล่านี้ ระบบพีชคณิตคอมพิวเตอร์สามารถจัดการจำนวนอตรรกยะจำนวนมาก (นับได้) อย่างแม่นยำโดยบันทึกรูปแบบเชิงพีชคณิต (เช่น 





2




{\textstyle {\sqrt {2}}}

) แทนค่าประมาณตรรกยะ
นักคณิตศาสตร์ใช้สัญลักษณ์ R (หรือ  \mathbb {R}  - อักษร R ในแบบอักษร blackboard bold) แทนเซตของจำนวนจริง สัญกรณ์ Rn แทนปริภูมิ n มิติของจำนวนจริง เช่น สมาชิกตัวหนึ่งจาก R3 ประกอบด้วยจำนวนจริงสามจำนวนและระบุตำแหน่งบนปริภูมิสามมิติ
คุณสมบัติและการนำไปใช้ > การสร้างจากจำนวนตรรกยะ

จำนวนจริงสามารถสร้างเป็นส่วนสมบูรณ์ของจำนวนตรรกยะ สำหรับรายละเอียดและการสร้างจำนวนจริงวิธีอื่น ๆ ดูที่ construction of real numbers (การสร้างจำนวนจริง)
คุณสมบัติและการนำไปใช้ > วิธีสัจพจน์

ให้ R แทนเซตของจำนวนจริงทั้งหมด แล้ว
เซต R เป็นฟีลด์ หมายความว่ามีการนิยามการบวกและการคูณ และมีคุณสมบัติตามปกติ
ฟีลด์ R เป็นฟีลด์อันดับ หมายความว่ามีอันดับเชิงเส้น (total order) ≥ ซึ่งสำหรับทุกจำนวนจริง x y และ z :
ถ้า x ≥ y แล้ว x + z ≥ y + z
ถ้า x ≥ 0 และ y ≥ 0 แล้ว xy ≥ 0
อันดับนั้นมีความบริบูรณ์เดเดคินท์ (Dedekind-complete) กล่าวคือทุกสับเซตที่ไม่ใช่เซตว่าง S ของ R ซึ่งมีขอบเขตบน ใน R มี ขอบเขตบนน้อยสุด ใน R
คุณสมบัติสุดท้ายนี้เป็นตัวแบ่งแยกจำนวนจริงออกจากจำนวนตรรกยะ ตัวอย่างเช่น เซตของจำนวนตรรกยะที่มีกำลังสองน้อยกว่า 2 มีขอบเขตบน (เช่น 1.5) แต่ไม่มีขอบเขตบนน้อยสุดที่เป็นจำนวนตรรกยะ เพราะว่ารากที่สองของ 2 ไม่เป็นจำนวนตรรกยะ
จำนวนจริงนั้นมีคุณสมบัติข้างต้นเป็นเอกลักษณ์ พูดอย่างถูกต้องได้ว่า ถ้ามีฟีลด์อันดับที่มีความบริบูรณ์เดเดคินท์ 2 ฟีลด์ R1 และ R2 จะมีสมสัณฐานฟีลด์ที่เป็นเอกลักษณ์จาก R1 ไปยัง R2 ทำให้เราสามารถมองว่าทั้งคู่เป็นวัตถุเดียวกัน
คุณสมบัติ > ความบริบูรณ์

เหตุผลหลักในการแนะนำจำนวนจริงก็เพราะว่าจำนวนจริงมีลิมิต พูดอย่างเป็นหลักการแล้ว จำนวนจริงมีความบริบูรณ์ โดยนัยของ ปริภูมิอิงระยะทาง หรือ ปริภูมิเอกรูป ซึ่งต่างจากความบริบูรณ์เดเดคินท์เกี่ยวกับอันดับในส่วนที่แล้ว มีความหมายดังต่อไปนี้
ลำดับ (xn) ของจำนวนจริงจะเรียกว่า ลำดับโคชี ถ้าสำหรับ ε > 0 ใด ๆ มีจำนวนเต็ม N (อาจขึ้นอยู่กับ ε) ซึ่งระยะทาง |xn − xm| น้อยกว่า ε โดยที่ n และ m มากกว่า N และอาจกล่าวได้ว่าลำดับเป็นลำดับโคชีโคชีถ้าสมาชิก xn ของมันในที่สุดเข้าใกล้กันเพียงพอ
ลำดับ (xn) ลู่เข้าสู่ลิมิต x ถ้าสำหรับ ε > 0 ใด ๆ มีจำนวนเต็ม N (อาจขึ้นอยู่กับ ε) ซึ่งระยะทาง |xn − x| น้อยกว่า ε โดยที่ n มากกว่า N และอาจกล่าวได้ว่าลำดับมีลิมิต x ถ้าสมาชิกของมันในที่สุดเข้าใกล้ x เพียงพอ
เป็นเรื่องง่ายที่จะเห็นว่าทุกลำดับลู่เข้าเป็นลำดับโคชี ข้อเท็จจริงที่สำคัญหนึ่งเกี่ยวกับจำนวนจริงคือบทกลับของมันก็เป็นจริงเช่นกัน :
นั่นก็คือ จำนวนจริงนั้นบริบูรณ์
สังเกตว่าจำนวนตรรกยะนั้นไม่บริบูรณ์ เช่น ลำดับ (1, 1.4, 1.41, 1.414, 1.4142, 1.41421, ...) เป็นลำดับโคชีแต่ไม่ลู่เข้าสู่จำนวนตรรกยะจำนวนใดจำนวนหนึ่ง (ในทางกลับกัน ในระบบจำนวนจริง มันลู่เข้าสู่รากที่สองของ 2)
การมีอยู่ของลิมิตของลำดับโคชีทำให้แคลคูลัสใช้การได้ รวมไปถึงการประยุกต์มากมายของมันด้วย การทดสอบเชิงตัวเลขมาตรฐานเพื่อระบุว่าลำดับนั้นมีลิมิตหรือไม่คือการทดสอบว่ามันเป็นลำดับโคชีหรือไม่ ถ้าเราไม่ทราบลิมิตเหล่านั้นล่วงหน้า
ตัวอย่างเช่น อนุกรมพื้นฐานของฟังก์ชันเลขชี้กำลัง
ลู่เข้าสู่จำนวนจริงจำนวนหนึ่งเพราะว่าสำหรับทุกค่าของ x ผลรวม
สามารถทำให้มีค่าน้อยลงเพียงพอโดยเลือก N ที่มีค่ามากเพียงพอ นี่พิสูจน์ว่าลำดับนี้เป็นลำดับโคชี ดังนั้นเรารู้ว่าลำดับลู่เข้าแม้กระทั่งเราไม่รู้ว่าลิมิตคืออะไร
จกันตียา

| --- | --- |
ภาพถ่ายทางอากาศของจกันตียา
ที่ตั้งจกันตียาในประเทศมอลตา
ที่ตั้ง: อิชชารา มอลตา
พิกัด: 36°02′50″N 14°16′09″E﻿ / ﻿36.04722°N 14.26917°E﻿ / 36.04722; 14.26917
ประเภท: วิหาร
ความเป็นมา
วัสดุ: หินปูน
สร้าง: ประมาณ 3,600 ปีก่อน ค.ศ.
สมัย: ระยะจกันตียา
หมายเหตุเกี่ยวกับสถานที่
ขุดค้น: ค.ศ. 1827 และ ค.ศ. 1933–1959
สภาพ: ซากปรักหักพังที่ได้รับการอนุรักษ์ไว้อย่างดี
ผู้ถือกรรมสิทธิ์: รัฐบาลมอลตา
ผู้บริหารจัดการ: เฮริทิจมอลตา
การเปิดให้เข้าชม: เปิด
เว็บไซต์: เฮริทิจมอลตา
| วิหารหินใหญ่แห่งมอลตา (จกันตียา) * |
| --- | --- |
  แหล่งมรดกโลกโดยยูเนสโก
กำแพงรอบหมู่วิหาร มองจากทิศตะวันตกเฉียงเหนือ
ประเทศ:  มอลตา
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (iv)
อ้างอิง: 132
ประวัติการขึ้นทะเบียน
ขึ้นทะเบียน: 1980 (คณะกรรมการสมัยที่ 4)
เพิ่มเติม: 1992, 2015
พื้นที่: 0.715 เฮกตาร์ (1.77 เอเคอร์)
พื้นที่กันชน: 33 เฮกตาร์ (82 เอเคอร์)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
จกันตียา (มอลตา: Ġgantija; แปลว่า ยักขินี) คือหมู่วิหารหินใหญ่ 2 วิหารจากยุคหินใหม่ (ประมาณ 3,600–2,500 ปีก่อนคริสต์ศักราช) บนเกาะโกโซในทะเลเมดิเตอร์เรเนียน หมู่วิหารนี้เป็นมีความเก่าแก่ที่สุดในบรรดาวิหารหินใหญ่มอลตาและมีความเก่าแก่กว่าพีระมิดอียิปต์ นอกจากนี้ยังเป็นศาสนสถานที่มนุษย์สร้างขึ้นที่เก่าแก่ที่สุดเป็นอันดับที่ 2 ของโลกรองจากเกอเบ็กลีเทแพในตุรกี ยูเนสโกได้ขึ้นทะเบียนจกันตียาและสิ่งก่อสร้างอื่น ๆ ที่คล้ายคลึงกันเป็นแหล่งมรดกโลกโดยใช้ชื่อว่า "วิหารหินใหญ่แห่งมอลตา"
หมู่วิหารจกันตียาเคยใช้เป็นสถานที่ประกอบพิธีกรรมที่เกี่ยวกับความอุดมสมบูรณ์ นักวิจัยพบว่าตุ๊กตาและรูปปั้นจำนวนมากที่พบในแหล่งนี้มีความเกี่ยวข้องกับลัทธิความเชื่อดังกล่าว ตามตำนานพื้นบ้านของชาวเกาะโกโซ นางยักษ์ตนหนึ่งที่ไม่กินอะไรเลยนอกจากถั่วปากอ้าและน้ำผึ้งมีลูกกับชายคนหนึ่ง เธอแบกลูกไว้บนบ่าแล้วสร้างวิหารทั้งสองและใช้เป็นสถานที่ประกอบพิธีสักการบูชา
การออกแบบ

หมู่วิหารจกันตียาตั้งอยู่ริมที่ราบสูงอิชชาราและหันหน้าไปทางทิศตะวันออกเฉียงใต้ โบราณสถานหินใหญ่แห่งนี้ครอบคลุมวิหาร 2 หลัง กับวิหารหลังที่ 3 ที่สร้างไม่เสร็จ มีเพียงส่วนหน้าอาคารเท่านั้นที่สร้างขึ้นก่อนจะถูกทิ้งร้างไป เช่นเดียวกับวิหารล่างในหมู่วิหารลิมนัยดราที่เกาะมอลตา จกันตียาหันหน้ารับแสงอาทิตย์ขึ้นในวันวิษุวัต ประกอบด้วยวิหารที่สร้างเคียงกัน และมีกำแพงล้อมอาณาเขต วิหารใต้มีขนาดใหญ่กว่าและเก่าแก่กว่า (มีอายุย้อนไปถึงประมาณ 3,600 ปีก่อนคริสต์ศักราช) นอกจากนี้ยังได้รับการอนุรักษ์ไว้ดีกว่าวิหารเหนือ
ผังของวิหารใต้ประกอบด้วยมุขโค้งขนาดใหญ่ 5 มุข จึงมีลักษณะเป็นรูปดอกจิกตามแบบฉบับ บล็อกหินที่หันหน้าเข้าด้านในเป็นตัวกำหนดรูปร่างของมุขโค้งแต่ละมุขโดยมีร่องรอยปูนปลาสเตอร์ที่ครั้งหนึ่งเคยเคลือบผนังที่ไม่เรียบไว้ให้เห็นระหว่างบล็อก ส่วนช่องว่างระหว่างกำแพงมุขโค้งถูกถมด้วยเศษหินเศษปูน มุขโค้งต่าง ๆ เชื่อมถึงกันด้วยทางเดินตรงกลาง นักโบราณคดีเชื่อว่ามุขโค้งเหล่านี้เดิมทีมีหลังคาคลุม
ผลของความพยายามก่อสร้างจกันตียาถือเป็นความสำเร็จที่น่าทึ่ง โดยเฉพาะอย่างยิ่งเมื่อพิจารณาว่าโบราณสถานแห่งนี้สร้างขึ้นในช่วงเวลาที่ยังไม่มีการประดิษฐ์ล้อและยังไม่มีเครื่องมือโลหะสำหรับชาวเกาะ บริเวณวิหารมีการค้นพบหินทรงกลมขนาดเล็กที่ใช้ในการขับเคลื่อนพาหนะขนบล็อกหินขนาดใหญ่มาสร้างวิหาร[ต้องการอ้างอิง]
จกันตียาหันหน้าไปทางทิศตะวันออกเฉียงใต้เช่นเดียวกับแหล่งหินใหญ่อื่น ๆ ในมอลตา วิหารใต้มีความสูง 6 เมตร ที่ทางเข้าวิหารมีบล็อกหินขนาดใหญ่ที่ถูกเจาะเป็นหลุมเว้าเข้าไป นำไปสู่ข้อสมมุติฐานที่ว่าบริเวณนี้เป็นจุดประกอบพิธีชำระล้างก่อนที่ผู้มาสักการะจะเข้าไปในตัวอาคาร ภายในมุขโค้งทั้งห้ามีแท่นบูชาจำนวนมากและนักวิจัยได้ค้นพบกระดูกสัตว์ในบริเวณดังกล่าว บ่งชี้ว่าพื้นที่นี้เคยใช้ในการประกอบพิธีบูชายัญสัตว์
การขุดค้นและการรับรอง

คนในท้องถิ่นและนักเดินทางรับรู้ถึงการมีอยู่ของจกันตียามาช้านาน ในช่วงปลายคริสต์ศตวรรษที่ 18 ก่อนที่จะมีการขุดค้นใด ๆ เกิดขึ้น ฌ็อง-ปีแยร์ แวล ได้วาดแผนผังหมู่วิหารขึ้นจากความรู้ดังกล่าวซึ่งปรากฏว่ามีความแม่นยำสูง หลังจากการขุดค้นทางโบราณคดีใน ค.ศ. 1827 ซากปรักหักพังจกันตียาก็ทรุดโทรมลง ต่อมาจกันตียามีชื่อรวมอยู่ในรายการโบราณวัตถุสถานมอลตา ค.ศ. 1925 ที่ดินบริเวณซากปรักหักพังเป็นของเอกชนจนกระทั่ง ค.ศ. 1933 เมื่อรัฐบาลมอลตาเวนคืนที่ดินเพื่อเป็นสาธารณประโยชน์ กรมพิพิธภัณฑ์ดำเนินงานทางโบราณคดีอย่างกว้างขวางใน ค.ศ. 1933, 1936, 1949, 1956–1957 และ 1958–1959 โดยมีเป้าหมายคือการเก็บกวาด การอนุรักษ์ และการวิจัยซากปรักหักพังและพื้นที่แวดล้อม[ต้องการอ้างอิง]
จกันตียาได้รับการขึ้นทะเบียนเป็นแหล่งมรดกโลกยูเนสโกใน ค.ศ. 1980 ต่อมาใน ค.ศ. 1992 คณะกรรมการแหล่งมรดกโลกตัดสินใจขยายพื้นที่แหล่งมรดกโลกให้ครอบคลุมหมู่วิหารหินขนาดใหญ่อีก 5 แห่งที่ตั้งอยู่ทางเกาะมอลตา และเปลี่ยนชื่อแหล่งมรดกโลก "จกันตียา" เป็น "วิหารหินใหญ่แห่งมอลตา"
จกันตียาและบริเวณโดยรอบได้รับการบูรณะหรือฟื้นฟูในคริสต์ทศวรรษ 2000 มีการติดตั้งทางเดินที่มีน้ำหนักเบาภายในวิหารเมื่อ ค.ศ. 2011 เพื่อปกป้องพื้นดั้งเดิม อุทยานมรดกได้รับการพัฒนาและเปิดให้เข้าชมใน ค.ศ. 2013
การตีความร่วมสมัย

แคทริน ราวน์ทรี นักมานุษยวิทยา ได้สำรวจว่า "วิหารยุคหินใหม่ของมอลตา" ซึ่งรวมถึงจกันตียา "ได้รับการตีความ โต้แย้ง และใช้ประโยชน์จากกลุ่มผลประโยชน์ท้องถิ่นและต่างถิ่นต่าง ๆ อย่างไร ได้แก่ ผู้ที่ทำงานในอุตสาหกรรมการท่องเที่ยว ปัญญาชน และนักชาตินิยมชาวมอลตา นักล่า นักโบราณคดี ศิลปิน และผู้มีส่วนร่วมในขบวนการบูชาเทวสตรีทั่วโลก"
มีรายงานว่ามัคคุเทศก์เฉพาะทาง (เน้นชมสถานที่บูชาเทวสตรี) บางคนเรียกวิหาร 2 หลังที่จกันตียานี้ว่า "วิหารแม่ลูก"
ระเบียงภาพ

ผังจกันตียา
ผนังมุขโค้งมุขหนึ่งของวิหารเหนือ
แท่นบูชาในมุขโค้งมุขหนึ่งของวิหารใต้
หินทรงกลมที่อาจใช้เป็นเครื่องทุ่นแรงระหว่างการขนย้ายบล็อกหิน
โบราณวัตถุชิ้นหนึ่งที่พบในบริเวณหมู่วิหาร
โกลด์ (เพลงพรินซ์)

1995 ซิงเกิลโดยพรินซ์
โกลด์ (อังกฤษ: Gold) เป็นเพลงของพรินซ์จากอัลบั้มดิโกลด์เอกซพีเรียนซ์ ในปี ค.ศ. 1995
เพลงร็อคเสริมจาก "Gold" และลักษณะโซโลกีตาร์เร้าใจและกลองสดเช่นเดียวกับสตูดิโอเทคนิคต่าง ๆ ตลอดแทร็ค คอรัสคือตัวอย่างบันทึกเสียงจากผู้ชมถ่ายทอดสด หลังจากนั้นพรินซ์ ได้ใช้เทคนิคหลายต่อหลายเพลงกับการวางจำหน่ายอัลบั้มของ The New Power Generation Newpower Soul พรินซ์ยังทำรีมิกซ์ของเพลงพิเศษที่เรียกว่า "Tony Fly Mix" ที่จะเปิดในดีเจรายการวิทยุท้องถิ่นมินนีแอโพลิส การเรียบเรียงเสียงประสานใหม่ยังคงไม่ได้วางจำหน่าย
ชาร์ต

| ชาร์ต (1995–96) | ตำแหน่ง สูงสุด |
| --- | --- |
Australia (ARIA): 94
เบลเยียม (อัลตราท็อป 50 แฟลนเดอส์): 42
Germany (Official German Charts): 58
Netherlands (Single Top 100): 25
Sweden (Sverigetopplistan): 19
UK Singles (OCC): 10
US Billboard Hot 100: 88
US Hot R&B Singles (Billboard): 92
US Mainstream Top 40 (Billboard): 39
มันนีดอนต์แมตเตอร์ทูไนท์

Error ซิงเกิลโดยพรินซ์และนิวพาวเวอร์เจเนอเรชัน
มันนีดอนต์แมตเตอร์ทูไนท์ (อังกฤษ: Money Don't Matter 2 Night) เป็นเพลงของพรินซ์และนิวพาวเวอร์เจเนอเรชัน ในปี ค.ศ. 1991 จากอัลบั้มไดมอนส์แอนด์เพิลส์ ประพันธ์คำร้องร่วมกับ โรซี่ เกนส์ เนื้อเพลงเกี่ยวกับเงิน, ความยากจน และความโลภ การร้องจะคล้ายกับเพลง "When Doves Cry" แต่ลึกซึ้งยิ่งขึ้น โดยภาพรวม เพลงนี้เป็นเพลงที่เรียบเรียงกับเสียงร้องเป็นชั้น ๆ โดย พรินซ์
ในขณะที่เสียงร้องในเพลงที่ผิดเพี้ยนอยู่โดยไม่ได้ตั้งใจ, วิศวกร Michael Koppelman ชอบ และคิดว่ามันเป็นเพลงที่พรินซ์ได้ทำเป็นอย่างดี ตั้งแต่การแสดงของเขาไม่เคยถูกแทนที่ด้วยเวลาที่ไม่ผิดเพี้ยน
ในส่วนของ B-side เป็นแทร็คที่ไม่เคยวางจำหน่ายมาก่อน "Call the Law" พร้อมกับนักร้องนำโดย โทนี เอ็ม. เสริมด้วย โรซี่ เกนส์ ในคอรัส โดนพรินซ์โซโลกีตาร์ให้ตลอดทั้งเพลง แทร็คนี้ถูกเพิ่มเติมในการวางจำหน่ายอัลบั้มของวง New Power Generation Goldnigga ในปี ค.ศ. 1993 ใน UK 12" ซิงเกิล และวางจำหน่ายรูปแบบซีดี รวมถึงแทร็คในอัลบั้ม "Push"
ชาร์ต

| ชาร์ต (1992) | ตำแหน่ง สูงสุด |
| --- | --- |
ออสเตรเลีย (ARIA): 18
ออสเตรีย (Ö3 ออสเตรีย ท็อป 40): 23
เบลเยียม (อัลตราท็อป 50 แฟลนเดอส์): 27
Europe Dance (Music & Media): 6
France (SNEP): 26
Germany (Official German Charts): 48
Netherlands (Dutch Top 40): 7
Netherlands (Single Top 100): 9
New Zealand (Recorded Music NZ): 20
Sweden (Sverigetopplistan): 34
Switzerland (Schweizer Hitparade): 23
UK Singles (OCC): 19
US Billboard Hot 100: 23
US Hot 100 Airplay (Billboard): 24
US Hot R&B Singles (Billboard): 14
US Hot R&B Airplay (Billboard): 27
แปซิฟิค ริม สงครามอสูรเหล็ก

| แปซิฟิค ริม สงครามอสูรเหล็ก |
| --- | --- |
โปสเตอร์ภาพยนตร์
กำกับ: กีเยร์โม เดล โตโร
บทภาพยนตร์: ทราวิส บีแชม กีเยร์โม เดล โตโร
เนื้อเรื่อง: ทราวิส บีแชม
อำนวยการสร้าง: Thomas Tull Jon Jashni กีเยร์โม เดล โตโร Mary Parent
นักแสดงนำ: ชาร์ลี ฮันแนม Idris Elba ริงโกะ คิกูจิ Charlie Day Rob Kazinsky Max Martini Ron Perlman
กำกับภาพ: Guillermo Navarro
ตัดต่อ: Peter Amundson
ดนตรีประกอบ: รอมีน แจวอดี
บริษัทผู้สร้าง: Legendary Pictures 
ผู้จัดจำหน่าย: Warner Bros. Pictures
วันฉาย: 12 กรกฎาคม ค.ศ. 2013
ประเทศ: สหรัฐอเมริกา
ภาษา: อังกฤษ
ทุนสร้าง: 190 ล้านดอลลาร์สหรัฐ
ทำเงิน: 411 ล้านดอลลาร์สหรัฐ
แปซิฟิค ริม สงครามอสูรเหล็ก (อังกฤษ: Pacific Rim) เป็นภาพยนตร์แนวไซไฟสัตว์ประหลาดอเมริกันปี ค.ศ. 2013 กำกับโดยกีเยร์โม เดล โตโร และเขียนบทโดยกีเยร์โม เดล โตโร และทราวิส บีแชม ผลิตโดยเลเจนดารี พิกเจอร์ส และจัดจำหน่ายโดยวอร์เนอร์บราเธอร์สพิกเจอร์ส ออกฉายในวันที่ 12 กรกฎาคม ค.ศ. 2013 ในระบบ 3 มิติ และไอแมกซ์ 3 มิติ
เรื่องย่อ

เมื่อกองทัพสัตว์ประหลาดที่โหดร้ายในนามของ ไคจู อุบัติขึ้นมาจากทะเล จึงเกิดสงครามที่คร่าชีวิตผู้คนหลายพันคน ในการต่อสู้กับสัตว์ประหลาดตัวยักษ์ ไคจู ทำให้มีการประดิษฐ์คิดค้น จึงต้องสร้างอาวุธที่หลายประเทศผสมเทคโนโลยี่วิศวกรรมชั้นสูง หุ่นยนต์ยักษ์ที่เรียกว่า เยเกอร์ส เพื่อต่อกรกับไคจูสัตว์ประหลาดจากใต้มหาสมุทร ซึ่งต้องควบคุมพร้อมกันโดยผู้ควบคุม 2 คน จิตของพวกเขาจะถูกเชื่อมต่อกับสะพานกระแสจิต เยเกอร์สสามารถปกป้องมนุษย์ได้ในช่วงระยะหนึ่ง จนกระทั่งไคจูมีวิวัฒนาการจนเหนือความสามารถของหุ่นยนต์ยักษ์ ทำให้โครงการเยเกอร์สถูกปลดระวาง แต่ สแตกเกอร์ (อิดริส เอลบา) ผู้ดูแลโครงการนี้ไม่ยอมท้อถอย ดึงตัวอดีตผู้ควบคุมเยเกอร์ส ราลีห์ (ชาร์ลี ฮันแนม) มารวมตัวกับ มาโกะ (ริงโกะ คิคุจิ) และผู้ควบคุมเยเกอร์สคนอื่นๆ เพื่อต่อสู้กับหายนะล้างโลกที่กำลังทวีคูณ
ในปี 2013 เมือง มนุษย์ มาอยู่ภายใต้ การโจมตี โดยKaiju สัตว์ขนาดมหึมาที่มาจากพอร์ทัลบนพื้นของมหาสมุทรแปซิฟิก เพื่อต่อสู้กับพวกมัน ประเทศในแถบมหาสมุทรแปซิฟิก สร้าง Jaeger หุ่นเหล็กขนาดมหึมา เทียบเท่าเหล่าKaiju เพื่อหยุดการรุกรานของพวกมัน
หุ่นยนต์เยเกอร์แต่ละประเทศ

ยิปซี แดนเจอร์ (Gipsy Danger) จากประเทศสหรัฐอเมริกา
สไตร์เกอร์ ยูเรก้า (Striker Eureka) จากประเทศออสเตรเลีย
เชอร์โน อัลฟ่า (Cherno Alpha) จากประเทศรัสเซีย
โคโยตี้ แทงโก้ (Coyote Tango) จากประเทศญี่ปุ่น
ไต้ฝุ่น คริมสัน (Crimson Typhoon) จากประเทศจีน
โรมิโอ บลู (Romeo Blue) จากประเทศสหรัฐอเมริกา
ฮอไรซอน เบรฟ (Horizon Brave) จากประเทศจีน
ทาซิท โรนิน (Tacit Ronin) จากประเทศญี่ปุ่น
นักแสดง

| บทบาท | นักแสดงเดิม  | พากย์ไทย  |
| --- | --- | --- |
| ราลีห์ แบทแก็ท | ชาร์ลี ฮันแนม | ณฐพงษ์ เธียรสวัสดิ์กิจ  |
| มาโกะ โมริ | ริงโกะ คิคูชิ | นิรมล กิจภิญโญชัย |
| ผู้การสเตเกอร์ เพนเตคอสท์ | อิดริส เอลบา | โฆษิต กฤษตินันท์ |
| แยนชี้ แบทแก็ท | ดิเอโก คลาทเทนโฮฟ | อิทธิพล มามีเกตุ |
| ออปส์ เทนโด ชอย | คลิฟตัน คอลลิน จูเนียร์ | ธนศักดิ์ อุ่นอ่อน |
| ดร.นิวตัน ไกซเลอร์ | ชาร์ลี เดย์ | อภินันท์ ธีระนันทกุล |
| ดร.ก๊อตลิน | เบิร์น กอร์แมน | อิทธิพล มามีเกตุ |
| ผู้การ เฮิร์ค แฮนสัน | แม็ก มาตินี่ | สุภาพ ไชยวิสุทธิกุล |
| ชัคค์ แฮนสัน | โรเบิร์ต คาซินสกี้ | กริน อักษรดี |
| Lt. A. Kaidanovsky | Heather Doerksen | อังคณา พานประทีป |
| ฮันนิบาล เชา | รอน เพิร์ลแมน | จิราวัฒน์ วชิรศรัณย์ภัทร |
แหล่งข้อมูลอื่น

Centralmovie
เว็บไซต์ทางการ
Pacific Rim ที่อินเทอร์เน็ตมูวีเดตาเบส
Pan Pacific Defense Corps (Viral site)
เนื้อเรื่องย่อ Pacific Rim สงครามอสูรเหล็ก เก็บถาวร 2013-04-05 ที่ เวย์แบ็กแมชชีน
| ด ค กแปซิฟิค ริม |
| --- | --- |
ภาพยนตร์:  แปซิฟิค ริม สงครามอสูรเหล็ก (2013)  แปซิฟิค ริม ปฏิวัติพลิกโลก (2018) 
ดนตรี:  Pacific Rim  Pacific Rim: Uprising 
วิดีโอเกมส์:  Pacific Rim 
โทรทัศน์:  สงครามอสูรเหล็ก: สมรภูมิมืด (2021) 
ดูเพิ่ม:  Travis Beacham  Guillermo del Toro
แก้วกาญจนา

| แก้วกาญจนา |
| --- | --- |

Aglaonema commutatum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Araceae
วงศ์ย่อย:: Aroideae
เผ่า:: Aglaonemateae
สกุล:: Aglaonema Schott 1829

แก้วกาญจนา หรือ เขียวหมื่นปี หรือ  อโกลนีมา (Aglaonema) เป็นสกุลของพืชไม้ประดับที่มีความสวยงามที่ใบ ได้ชื่อว่าเป็นราชาแห่งไม้ประดับ  เป็นลำดับพืชที่มีมากกว่า 40 ชนิด ปัจจุบันมีการปรับปรุงพันธ์เพื่อให้สีสรรสวยงามนิยมเพาะเลี้ยงเพื่อความสวยงาม และจัดเป็นไม้มงคล  ชื่อภาษาอังกฤษ มีรากศัพท์จากภาษากรีก คำว่า aglos แปลว่า แสงสว่าง หรือความสดใส คำว่า nema  แปลว่า thread คือเส้นใยบาง ๆ หรือเกลียว  มีการตั้งชื่อสายพันธุ์ภาษาไทยที่สื่อความหมายทางโชคลาภ เช่น กวักมหามงคล บัลลังก์ทับทิม บัลลังก์ทอง หยกกาญจนา